**Mád község Önkormányzata Képviselő-testületének**

**3/2015. (II.19.) önkormányzati rendelete**

**a szociális gondoskodás helyi szabályairól**

**(egységes szerkezetben)**

Mád község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. §‑ának (2) bekezdésében, 10. § (1) bekezdésében, 26. §‑ában, 32. §. (3) bekezdésében, 45. §‑ában (1) bekezdésében, 92. § (1) és (2) bekezdésében, 132. §. (4) bekezdés a), d), g) pontjában, valamint a gyermekek védelméről és a gyámügyi igazgatásról szóló 1997. évi XXXI. törvényben 18. §. (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8., 8.a. pontjaiban meghatározott feladatkörében eljárva a következőket rendeli el:

**I. A rendelet hatálya**

**1.§** A rendelet hatálya a szociális igazgatásról és szociális ellátásokról szóló 1993. évi III. törvény (továbbiakban: Szoc. tv.) alapján kiterjed:

a) az önkormányzat illetékességi területén lakóhellyel rendelkező magyar állampolgárokra;

b) a település közigazgatási területén élő bevándorolt személyekre;

c) a település közigazgatási területén élő letelepedett személyekre;

d) a magyar hatóságok által menekültként vagy oltalmazottként elismert, a település közigazgatási területén élő személyekre;

e) arra a hajléktalan személyre, aki az ellátás igénybevételekor úgy nyilatkozott, hogy tartózkodási helye a település közigazgatási területén van.

**II. Hatásköri és általános eljárási rendelkezések**

**2. §** (1) E rendeletet az Szoc. tv.-el és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelettel továbbá az egyes szociális ellátások folyósításának és elszámolásának szabályairól szóló 62/2006. (III. 27.) Korm. rendelettel és a személyes gondoskodást nyújtó ellátások térítési díjairól szóló 29/1993. (II. 17.) Korm. rendelettel együtt kell alkalmazni.

3. § (1) Az ellátás iránti kérelmet a Mádi Polgármesteri Hivatalánál (továbbiakban: Hivatal) lehet előterjeszteni. az erre a célra rendszeresített formanyomtatványon.

(2) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak az ellátást részére hivatalból meg kell állapítani.

4. § (1) A rendelet által alkalmazott fogalmak értelmezésére az Szoc. tv-ben foglaltakat kell alkalmazni.

(2) Nincs szükség igazolásra azon adatok tekintetében, melyek a Hivatal nyilvántartásaiban fellelhetőek.

(3) A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet által említett ellátások tekintetében a kérelemhez az ott felsorolt bizonyítékokat kell csatolni.

(4) A települési támogatás iránti kérelmet e rendelet 3. melléklete szerinti nyomtatványon kell előterjeszteni az abban meghatározott mellékletekkel.

5. § (1)A döntésre jogosult szerv döntését a benyújtott kérelem, annak mellékletei amennyiben indokoltnak látja környezettanulmány alapján köteles meghozni.

**A jogosulatlanul igénybevett ellátás visszatérítése**

**3. §** Az Szoc. tv. 17. § (5) bekezdésében meghatározott kérelmek elbírálása a Szociális és Egészségügyi Bizottság hatáskörébe tartozik.

**A szociális gondoskodás rendszere**

**4. §** (1) Az önkormányzat a szociális gondoskodásra vonatkozó kötelezettségeinek teljesítését

a) pénzbeli- és természetbeni ellátások nyújtásával;

b) személyes gondoskodást biztosító alap ellátások megszervezésével, továbbá

c) egyes szakosított ellátási formák biztosításával valósítja meg.

**III. Pénzbeli ellátások**

**Települési támogatás**

**5.§** (1) Az önkormányzat települési támogatást nyújt a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez, az e rendeletben meghatározott feltételek fennállása esetén (a továbbiakban: lakásfenntartási támogatás).

(2) Lakásfenntartási támogatásra jogosult az a személy, akinek a háztrtásában az egy főre jutó havi jövedelme nem haladja meg az öregségi nyugdíj mindenkori legkisebb összegének 250 %-át és a háztartás tagjai egyikének sincs vagyona.

(3) A lakásfenntartási támogatás összege 3.000.-Ft/hó

(4) A lakásfenntartáshoz nyújtott települési támogatást egy évre kell megállapítani.

(5) A lakásfenntartáshoz nyújtott települési támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. E rendelkezés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(6) A lakásfenntartáshoz nyújtott települési támogatás iránti kérelem ügyében a jegyző dönt.

**Rendkívüli települési támogatás**

**6. §** (1) A Szociális Bizottság a Szoc. tv.. 45. §. (3),(4),(5) szerint rendkívüli települési támogatást állapít meg

(2) Elhunyt személy eltemettetésének költségeihez való hozzájárulásként megállapított rendkívüli települési támogatásról (temetési segély) a polgármester dönt, melynek összege 20.000,- Ft. Az eltemettető anyagi, szociális helyzetére való tekintettel a polgármester ettől az összegtől eltérhet.

**II. Természetben nyújtott ellátások**

**Köztemetés**

**7. §** (1) A Szoc. tv. 48.§-a szerinti köztemetés esetén a polgármester jár el.

 (2) A Szoc. tv. 48.§ (3) bekezdés b) pontjában meghatározott esetben a polgármester a visszafizetést elrendelő határozat jogerőre emelkedését követő harminc napon belül kérelemre, méltányosságból engedélyezhet:

a) részletfizetést, ha a temetésre köteles

-egyedülálló esetén havi jövedelme az öregségi nyugdíj mindenkori legkisebb összege háromszorosát nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összege két és félszeresét nem éri el,

b) a visszafizetési kötelezettség 60 %-ig csökkentést, ha a temetésre köteles

- egyedülálló esetén havi jövedelme az öregségi nyugdíj mindenkori legkisebb összege két és félszeresét nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összege kétszeresét nem éri el,

c) elengedést, ha a temetésre köteles

- egyedülálló esetén havi jövedelme az öregségi nyugdíj mindenkori legkisebb összege kétszeresét nem éri el, vagy

- családjában egy főre jutó havi jövedelme az öregségi nyugdíj mindenkori legkisebb összegének másfélszeresét nem éri el.

**III.**

**Személyes gondoskodást nyújtó ellátások**

**8. §** A személyes gondoskodást nyújtó ellátások körében az önkormányzat az önkormányzat által fenntartott Szállást Biztosító Idősek Klubja intézmény útján

*a)*étkeztetést mint alapszolgáltatást,

*b)* időskorúak gondozóháza szakosított ellátást biztosít.

**9.§** (1) Az önkormányzat a szociálisan rászorult személyek részére biztosítandó szolgáltatási feladatok meghatározása érdekében az Szoc. tv. 92.§-ában meghatározottak szerint szolgáltatástervezési koncepciót készít.

 (2) Az önkormányzat e rendeletben és a szolgáltatási koncepcióban meghatározott feladatok megvalósulásának, végrehajtásának folyamatos figyelemmel kísérése érdekében Szociálpolitikai Kerekasztalt hoz létre.

(3) A Szociálpolitikai Kerekasztal tagjai:

a) a polgármester

b) a Szociális Bizottság elnöke

d)Szállást Biztosító Idősek Klubja vezetője

f) családsegítő és gyermekjóléti szolgálat képviselője

(4) A Szociálpolitikai Kerekasztal évente legalább egy alkalommal köteles ülést tartani, melynek összehívásáról Szociális Bizottság Elnöke gondoskodik, az ülésen a polgármester elnököl. A Szociálpolitikai Kerekasztal működésének rendjét tagjai határozzák meg.

(5) A Szociálpolitikai Kerekasztal működése során az ügyviteli feladatokat a Mádi Polgármesteri Hivatal dolgozója látja el.

 **Étkeztetés**

**10. §** (1) A Szoc. tv. 62.§-ában meghatározott étkeztetésre jogosult az a rászoruló, aki

a) 70 éven felüli,

b) beteg,

c) fogyatékos

d) szenvedélybeteg

e) pszichiátriai beteg

f) hajléktalan.

(2) Az ellátás módja lehet:

*a)* helyben étkeztetés;

*b)* étkezés elvitele saját erőből;

*c)* étkezés házhoz szállítással.

(3) Az ellátásért térítési díjat kell fizetni. A térítési díjat az ellátást igénybe vevő jogosult köteles megfizetni. Amennyiben a jogosult jövedelemmel nem rendelkezik, a térítési díjat a jogosult tartására, gondozására kötelezett és képes személy köteles megfizetni.

(4)Az önkormányzat az étkeztetést az általa működtetett a Szállást Biztosító Idősek Klubja intézményen keresztül szervezi meg.

(5) Az étkeztetés intézményi térítési díjat a rendelet 1. számú melléklete tartalmazza.

**Házi segítségnyújtás**

**11. §** (1) A Szoc. tv. 63.§-a szerinti házi segítségnyújtást az önkormányzat a Szerencs Többcélú Kistérségi Társuláson keresztül szervezi meg.

(2) Az ellátással kapcsolatos eljárási kérdéseket és a szolgáltatás igénybevételéért fizetendő térítési díjakat Szerencs Város Önkormányzata Képviselő-testületének önkormányzati rendelete szabályozza.

**Családsegítés**

**12. §** A Szoc. tv. 64.§-a szerinti családsegítést az önkormányzat a Hegyaljai Családsegitő Társuláson keresztül biztosítja.

**IV.**

**Szakosított ellátások**

**Időskorúak gondozóháza**

**13.§** (1) A Szállást Biztosító Idősek Klubja intézmény keretein belül működő időskorúak gondozóháza átmenetei elhelyezést nyújtó intézménybe a Szoc. törvény 82. §-ban meghatározott személy helyezhető el.

(2) Az intézményi térítési díjat a 2. számú melléklet tartalmazza.

**V. Záró és hatályba léptető rendelkezések**

**14. §** (1) E rendelet 2015. március 1. napján lép hatályba, rendelkezéseit a hatályba lépése után indult eljárásokban kell alkalmazni.

(2) E rendelet hatályba lépésével egyidejűleg a szociális igazgatásról és ellátásokról szóló 1/2014. (01.29.), valamint a személyes gondoskodást nyújtó szociális ellátások térítési díjáról szóló 6/2013.(06.26.) önkormányzati rendelet hatályát veszti.

 Tatárka József Novák András

 polgármester jegyző

1. **melléklet**

 **a szociális gondoskodás helyi szabályairól**

**szóló 3/2015.(II.19.) önkormányzati rendelethez**

1. Az étkeztetés intézményi térítési díja: 270.-Ft

2. A kiszállítás díja:0,-Ft/adag.

**2. melléklet**

**a szociális gondoskodás helyi szabályairól**

**szóló 3/2015.(II.19.) önkormányzati rendelethez**

1. A SZBIK intézményi térítési díja: 2.960 Ft/nap/fő

 88.800 Ft/hó/fő

**3. melléklet**

**a szociális gondoskodás helyi szabályairól szóló**

**szóló 3/2015.(II.19.) önkormányzati rendelethez**

 **KÉRELEM**

**települési támogatás megállapítása iránt**

**I. 1. A kérelmező személyes adatai**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

**TAJ szám: ……………………………………………………………………………………...**

**Számlaszám:……………………………………………………………………………………**

**2. A kérelmezővel közös háztartásban élők száma:.......fő**

**A kérelmezővel közös háztartásban élők személyi adatai:**

|  |  |  |  |
| --- | --- | --- | --- |
| **név/születési név** | **születési hely év, hó, nap** | **anyja neve** | **rokonsági fok** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**II. Jövedelmi adatok**

|  |  |  |
| --- | --- | --- |
| **jövedelem típusa** | **kérelmező**  | **közös háztartásban élő személyek** |
| **munkaviszonyból, foglalkoztatási jogviszonyból származó** |  |  |  |  |  |  |
| **társas és egyéni vállalkozásból, őstermelői, illetve szellemi és más önálló tevékenységből származó** |  |  |  |  |  |  |
| **alkalmi munkavégzésből származó** |  |  |  |  |  |  |
| **táppénz, gyed, gyes, gyet, családi pótlék** |  |  |  |  |  |  |
| **nyugellátás és egyéb nyugdíjszerű rendszeres szociális ellátások** |  |  |  |  |  |  |
| **önkormányzat és munkaügyi szervek által folyósított ellátások**  |  |  |  |  |  |  |
| **egyéb** |  |  |  |  |  |  |
| **Összesen** |  |  |  |  |  |  |

**III. Vagyoni helyzet:**

A kérelmező és a vele együtt élő közeli hozzátartozójának vagyona

A. Ingatlanok

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év

Becsült forgalmi érték:\* .......................................... Ft

Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év

Becsült forgalmi érték:\* .......................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

B) Egyéb vagyontárgyak

Gépjármű: '

a) személygépkocsi: ......................................... típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

b) tehergépjármű, autóbusz: .............................. típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

Megjegyzés:

Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyar Köztársaság területén van, a forgalmi értéket a vagyon helye szerinti állam hivatalos pénznemében is fel kell tüntetni.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|  \* Becsült forgalmi értékként az ingatlannak a településen szokásos forgalmi értékét kell feltüntetni.  |
|  \*\* Becsült forgalmi értékként a jármű kora és állapota szerinti értékét kell feltüntetni. |

**IV. A lakásfenntartáshoz nyújtott települési támogatás igénylése esetén a kérelmező köteles csatolni az általa lakott lakás nagyságát igazoló iratot.**

**V. Rendkívüli települési támogatás esetén a rendkívüli élethelyzet, amelyre tekintettel az önkormányzati segélyt kéri:**

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

**III. Haláleset miatti rendkívüli települési támogatás esetén:**

**Az elhunyt személyes adatai:**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

.......................................................................................................................................................

.......................................................................................................................................................

Mád, 201….év……………..hó………nap

 …………………………………..

 aláírás